PRITARTA

Šalčininkų r. Jašiūnų muzikos

mokyklos tarybos

2017 m. gruodžio 29 d.

posėdžio protokolu Nr. 2

PRITARTA

Šalčininkų rajono savivaldybės administracijos direktoriaus

2018 m. kovo 14 d. įsakymu

Nr. DĮV-386

PATVIRTINTA

Šalčininkų r. Jašiūnų muzikos

mokyklos direktoriaus

2018 m. kovo 15 d.

įsakymu Nr. V1-07

**ŠALČININKŲ R. JAŠIŪNŲ MUZIKOS MOKYKLOS**

**STRATEGINIS PLANAS**

**2018-2021 METAMS**

1. **BENDROSIOS NUOSTATOS**

 Šalčininkų r. Jašiūnų muzikos mokykla įsteigta 1992 m. rugpjūčio 27 d. Mokyklos kodas – 191417428, adresas - M. Balinskio g. 16, LT-17249, Jašiūnų mstl., Šalčininkų rajonas, elektroninis paštas – jasiunumuzikosmokykla@gmail.com, tinklapis – www.jasiunumuzikosmokykla.lt, savininkas – Šalčininkų rajono savivaldybė.

 Šalčininkų r. Jašiūnų muzikos mokykla – neformaliojo vaikų švietimo ir formalųjį švietimą papildančio ugdymo mokykla.

 Strateginio plano tikslas – teisingai pasirinkti mokyklos veiklos tobulinimo kryptis ir prioritetus, efektyviai organizuoti įstaigos veiklą tenkinant Šalčininkų savivaldybės gyventojų meninius poreikius, užtikrinti efektyvų mokyklos darbą, suformuoti priemonių planą ugdymo ir ugdymosi kokybei gerinti.

 Strateginio plano paskirtis – išryškinti Jašiūnų muzikos mokyklos 2018-2021 metų veiklos strategijos kryptis, numatyti jų įgyvendinimo priemones ir apibrėžti laukiamus rezultatus. Mokyklai keliami uždaviniai – ne tik, suteikti papildomas muzikines koncepcijas, bet ir tenkinti mokinių pažinimo, ugdymosi ir saviraiškos poreikius. Įgyvendinant strateginio plano kryptis, bus užtikrinama šalies poreikius atitinkanti muzikinio ugdymo kokybė, padidės muzikinio švietimo efektyvumas ir prieinamumas. Sukurta palanki ugdymo aplinka padės vaikams ir jaunumui įgyti profesinei, visuomeninei veiklai ar asmeniniam gyvenimui būtinas kompetencijas.

 Strateginis planas parengtas vadovaujantis Lietuvos Respublikos švietimo įstatymu, Lietuvos Respublikos Vyriausybės patvirtintomis Valstybės švietimo 2013-2022 metų strategijos nuostatomis, Lietuvos Respublikos Vyriausybės nutarimais, Švietimo ir mokslo ministro įsakymais, Neformaliojo vaikų švietimo koncepcijos įgyvendinimo priemonių planu, mokyklos nuostatais, mokyklos narių pasiūlymais bei rekomendacijomis.

 2018-20121 metų strateginio plano projektą rengė mokyklos direktoriaus 2017 m. spalio 10 d. įsakymu Nr. V1-32 sudaryta darbo grupė:

1. Aleksandr Godovščikov, mokyklos direktorius – pirmininkas;
2. Natalija N. Afanasjeva, teorijos skyriaus mokytoja ekspertė – narė;
3. Natalija G. Afanasjeva, fortepijono skyriaus mokytoja metodininkė – narė;
4. Natalija Godovščikova, akordeono skyriaus vyr. .mokytoja – narė;
5. Vitalij Godovščikov, pučiamųjų instrumentų skyriaus vyr. mokytojas – narys;
6. Viktorija Mameniškytė, styginių instrumentų skyriaus mokytoja – narė;
7. Henrik Tomaševič, mokyklos tarybos pirmininkas – narys;
8. Janina Snarska, mokyklos tarybos narė – narė;
9. Dalia Falevičienė, mokyklos tarybos narė – narė.
10. **VIDAUS ANALIZĖ**

 1. Mokyklos struktūra:

 - mokyklai vadovauja direktorius;

 - mokykloje dirba 9 mokytojai. Jų kvalifikacinės kategorijos: 2 mokytojai ekspertai, 2 mokytojai metodininkai, 3 vyresnieji mokytojai, 2 mokytojai;

 - mokykloje veikia mokyklos ir mokytojų tarybos, metodinė grupė;

 - mokykloje veikia penki ugdymo skyriai: teorijos, fortepijono, akordeono, pučiamųjų instrumentų, styginių instrumentų.

 2. Finansiniai ištekliai:

 - mokyklos lėšas sudaro: savivaldybės biudžeto lėšos, specialiųjų programų lėšos, rajono mokyklų skiriamos krepšelio lėšos;

 - lėšos naudojamos pagal steigėjo patvirtintas sąmatas, biudžeto lėšų panaudojimas, ataskaitos teikiamos Švietimo įstaigų apskaitos skyriui;

 - buhalterinė apskaita mokykloje vykdoma remiantis Lietuvos Respublikos Vyriausybės patvirtintais įstatymais ir norminiais aktais bei mokyklos apskaitos politika;

 3. Planavimo sistema:

 - mokyklos strateginis planas;

 - metų veiklos planas;

 - ugdymo planas;

 - mokomųjų dalykų programos;

 - individualieji dalykų planai;

 - mokyklos tarybos veiklos planas;

 - mokytojų tarybos veiklos planas;

 - metodinės grupės veiklos planas;

 - ugdymo proceso priežiūros planas.

**III. MOKYKLOS SSGG ANALIZĖ**

|  |  |
| --- | --- |
| **Stipriosios pusės** | **Silpnosios pusės** |
|  1. Gera mokyklos geografinė padėtis (miestelio centras). 2. Kvalifikuota, iniciatyvi, kūrybinga mokytojų komanda. 3. Vyraujantis palankus ugdymui mikroklimatas. 4. Pakankamas kiekis ugdymui būtinų mokymo priemonių, muzikos instrumentų. 5. Mokytojų bendradarbiavimas mokykloje. |  1. Nėra galimybės priimti visų, norinčių mokytis. 2. Mokykla neturi savo patalpų, užsiėmimai prasideda 14.45 val. 3. Nevykdoma projektinė veikla. 4. Nepakankamas tėvų domėjimasis vaiko mokymusi mokykloje. |
| **Galimybės** | **Grėsmės** |
|  1. 2 procentų pajamų mokestis mokyklai. 2. Kelti profesinę kvalifikaciją. 3. Gilinti mokytojų ir mokinių tėvų dialogą. 4. Teikti informaciją tėvams apie vaikų mokymosi pasiekimus ir pažangą bei formuoti teigiamą jų nuomonę apie mokyklą ir jos veiklą. 5. Rengti muzikinius projektus. |  1. Didelis mokinių užimtumas bendrojo lavinimo mokyklose. 2. Dėl demografinės situacijos gali mažėti mokyklą lankančių mokinių skaičius. 3. Ne visi mokiniai turi instrumentus namuose. 4. Nesant stabiliam finansavimui, mokykla negali užtikrinti pilno ugdymo programų įgyvendinimo. |

**IV. 2018-2021 M. STRATEGINIAI TIKSLAI IR UŽDAVINIAI**

**MOKYKLOS VIZIJA**

Šalčininkų r. Jašiūnų muzikos mokykla – moderni, saugi, atvira meninio ugdymo įstaiga, ugdanti savarankiškas ir kūrybingas asmenybes.

**MOKYKLOS MISIJA**

Užtikrinti ugdymo tęstinumą, sudaryti sąlygas mokiniams atskleisti kūrybines galias, įgyti asmeniniam, visuomeniniam gyvenimui būtinas kompetencijas.

|  |  |  |  |  |  |  |
| --- | --- | --- | --- | --- | --- | --- |
| **Tikslas**  | **Uždaviniai**  | **Priemonės**  | **Vertinimo kriterijus** | **Rezultatas** | **Vykdytojai,****įgyvendinimo terminas** | **Ištekliai** |
| 1.Ugdymo  (-si) prieinamumo ir kokybės užtikrinimas | 1.1. Atsižvelgiant į aplinkoje vykstančius pokyčius, bendruomenės poreikius ir interesus, keisti ugdymo turinį, tobulinti ugdymo planą ir programas. | Atsižvelgiant į finansavimą, bendruomenės narių pasiūlymus, apklausas ir kitais būdais gautą informaciją, atliekamos ugdymo plano ir ugdymo programų pataisos. | Ugdymosi rezultatai. Baigusių mokyklą mokinių stojimo į aukštesnės pakopos meninio profilio mokymo įstaigas rezultatai. Metų eigoje išstojusių iš mokyklos mokinių skaičius. | Ugdymo planas, ugdymo programos daugiau tenkins ugdytinių poreikius, skatins mokymosi motyvaciją. | Direktorius, metodinė grupė,mokytojai2018-2021 | SBŽmogiškieji ištekliai |
| 1.2. Sumažinti ugdymo problemų turinčių mokinių skaičių, skatinti vidinę ugdymosi motyvaciją, pastoviai išsiaiškinti, įvertinti veiklos ir ugdymo privalumus bei trūkumus. | Pastoviai vykdoma ugdymo(-si) stebėseną. Tėvams operatyviai pateikiama informacija apie vaikų ugdymosi rezultatus. | Pasiekimų analizės rezultatai. | Pagerės ugdytinių dalykinio paruošimo lygis, ugdytiniai pagal savo gebėjimus įgys aukštesnio lygio kompetencijas, mokykla kokybiškiau atliks savo misiją. |
| 1.3. Skatinti ugdytinius, atsižvelgiant į individualias savybes pasirinkti ugdymo programą | Su tėvais pravedami pokalbiai dėl galimybės ir tikslingumo vaikams parinkti gebėjimus, interesus, sveikatos būklę ir pan. atitinkančią programą | Pagal muzikos ugdymo programą besimokančių mokinių skaičius | Ugdymas bus lankstesnis, ugdytiniai galės tikslingiau ugdytis pagal jų gebėjimams pritaikytą programą. |
| 1.4. Modernizuojant ugdymą, ugdymo procese plačiau taikyti IKT. | Muzikos istorijos pamokose panaudojamos informacinės technologijos. | IKT panaudojimo įtaka ugdymo rezultatams. | Pamokos bus įdomesnės, ugdytiniai gaus daugiau informacijos, geriau įsisavins ugdomąją medžiagą, pagerės lankomumas. | Direktorius, metodinė grupė,mokytojai2018-2021 m. | SBSPŽmogiš-kieji ištekliai |
| 1.5. Skatinti ansamblinį muzikavimą, naujų meninių kolektyvų kūrimąsi. | Atsižvelgiant į ugdytinių ir bendruomenės poreikius suburiami nauji kolektyvai. | Meninių kolektyvų ir grojančių kolektyvuose mokinių skaičius, meninis lygis, veikla. | Aktyvės koncertinė veikla. Ugdytiniai bus paskatinti siekti aukštesnių rezultatų, noriai lankys meninių kolektyvų užsiėmimus. |
| 1.6. Sudaryti sąlygas ugdytiniams įgytas kompetencijas pritaikyti praktinėje-koncertinėje veikloje, geriausiems meniniams kolektyvams, solistams pasiruošti ir nuvykti į respublikinius bei tarptautinius konkursus, festivalius. | Į koncertinę veiklą mokykloje įtraukiamas kuo platesnis ratas ugdytinių. | Dalyvaujančiųjų koncertinėje veikloje, renginiuose, konkursuose mokinių skaičius, konkursų rezultatai. | Kolektyvai ir solistai tinkamai reprezentuos rajoną ir mokyklą respublikoje. Ugdytiniai turės galimybę praktiškai pritaikyti įgytas kompetencijas, pajaus įgytų kompetencijų vertę.  |
| 2. Muzikinės švietėjiškos veiklos plėtojimas | 2.1. Sudaryti sąlygas ugdytiniams, tėveliams, miestelio visuomenei giliau susipažinti su profesionaliuoju menu, profesionaliais atlikėjais. | Sudaroma sutartis su Lietuvos muzikų sąjunga dėl reguliaraus profesionalių atlikėjų koncertų rengimo. | Koncertų skaičius ir įvairovė. Koncertuose dalyvavusių klausytojų skaičius, klausytojų atsiliepimai. | Pagerės mokyklos renginių meninis lygis, renginiai pritrauks daugiau klausytojų. | Direktorius, metodinė grupė,mokytojai2018-2021 m. | SPLRŽmogiškieji ištekliai |
| 2.2. Teikti meninę labdarą, skatinti ugdytinius nuolat demonstruoti savo pasiekimus. | Mokykloje rengiami tradiciniai vieši ugdytinių koncertai. Ugdytiniai koncertuoja įvairiose įstaigose, dalyvauja rajono renginiuose. | Koncertų ir dalyvavusių koncertuose klausytojų, atlikėjų skaičius. Koncertų geografija. | Mokytojai įgys darbui būtinas kompetencijas. Aukštesnio lygio kompetencijos padės tobulinti ugdymo procesą, pasiekti geresnių rezultatų. |
| 2.3. Skirti didesnį dėmesį mokykloje organizuojamų renginių kokybės ir turinio gerinimui. | Renginių scenarijai, programos išsamiai aptariamos savivaldybės institucijose prieš renginį ir renginiui įvykus. | Klausytojų vertinimai ir atsiliepimai. Įvairių įstaigų, užsakytų koncertų skaičius. |  |
| 3. Darbuotojų kompetencijų tobulinimas.  | 3.1. Skatinti ir sudaryti sąlygas mokytojams įgyti aukštesnio lygio kompetencijas, aukštesnę kvalifikacinę kategoriją. | Visiems mokytojams sudaromos sąlygos nuvykti į kvalifikacijos tobulinimo renginius. | Perspektyvinė 2018-2021 m. mokytojų atestacijos programa. Dalyvavusių kvalifikacijos tobulinimo renginiuose, įgijusių aukštesnę kvalifikacinę kategoriją mokytojų skaičius. | Darbuotojai įgys darbui būtinas kompetencijas. Aukštesnio lygio kompetencijos padės tobulinti ugdymo procesą, pasiekti geresnių rezultatų. | Direktorius2018-2021 m. | SBSPŽmogiškieji ištekliai |
| 3.2. Tobulinti metodinės grupės darbą. Plačiau įgyvendinti gerosios patirties klaidą. | Ieškoma ryšių su kitų mokyklų metodinėmis tarybomis. Organizuojamos edukacinės ir koncertinės išvykos į kitas mokyklas. | Išvykų į kitas mokyklas, metodinių užsiėmimų, atvirų pamokų skaičius. | Pritaikius kitų mokyklų patirtį, mokyklos metodinė veikla taps tikslingesnė, efektyvesnė. |
| 4. Mokyklos materialinės bazės gerinimas | 4.1. Mokyklos veiklai užtikrinti saugią, tvarkingą, atitinkančią higienos reikalavimus, aplinką. | Patalpų priežiūrai naudojamos tik sertifikuotos valymo priemonės. | Mokinių ir darbuotojų sergamumo lygis. Nelaimingų atsitikimų skaičius. Bendruomenės narių nuomonė dėl mokyklos aplinkos ir veiklos sąlygų (informacija gaunama vykdant apklausas, tyrimus). | Mokyklos veikla bus vykdoma saugioje aplinkoje, tai turės įtakos bendruomenės narių sveikatos būklei, o tuo pačių ir ugdymo bei veiklos rezultatams. |
| 4.2. Sudaryti geras sąlygas ugdymui ir ugdymuisi, ugdymo programų bei numatytų tikslų ir uždavinių įgyvendinimui. | Atsižvelgiant į mokyklos bendruomenės paraiškas, turimas lėšas, suderinus su Mokyklos taryba, nupirkti ir suremontuoti ugdymo programų įgyvendinimui reikiamus instrumentus, mokymo priemones, inventorių, aparatūrą. | Įsigytų mokymo priemonių kiekis. | Turėdama pakankamai geros kokybės mokymo priemones bei muzikos instrumentus, mokykla galės užtikrinti ugdymo kokybę, vykdyti koncertinę veiklą, sudarys tinkamas sąlygas mokiniams pasiruošti konkursams. | Direktorius, metodinė grupė2018-2021 m.  | SBSPLRŽmogiš-kieji ištekliai |

Finansiniai ištekliai:

SB - savivaldybės biudžeto lėšos;

SP – specialiosios lėšos (mokesčio už mokslą lėšos);

LR – labdaros ir rėmėjų lėšos

**V. BAIGIAMOSIOS NUOSTATOS**

Strateginis planas gali būti koreguojamas pasikeitus šalies ar savivaldybės švietimo politikai, įstatymams, finansavimo sąlygomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_